Божић. II Наложена ватра у авлији гори
Божић

II.

Наложена ватра у авлији гори,
А вес’о домаћин печеницу пори,
Натиче на ражањ, к жеравици меће,
А чило је момче лагано окреће.

Ватрица пуцкара, снег полако веје. 
Момче гицу гледа, па с’ у себи смеје:
Ал’ ће да се једе, ал’ ће да се слади — 
Три се божја дана и ’нако не ради!

Сва три дана сто се не спрема, не мења, 
„Нагшћу се вина, најести печења,
„А пустих колача биће као кише — 
„Још сад ми из кујне пријатно мирише”.

Загрејана кора чвари се и руди,
А одоздо стоје подметнути суди, 
Загрејано момче надгледа и пази 
Да отопљен притоп у судиће слази.

Напомене 

 Ова песма је први пут објављена у Жубори и Вихори, стр. 153

Извори 

 Милорад П. Шапчанин: Целокупна дела, Књига друга, страна 29. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин